*74. számú előterjesztés*

a játszótéri játékok felülvizsgálatára forrás biztosítása

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** Kondriczné dr. Varga Erzsébet  jegyző |

**Tisztelt Képviselő-testület!**

A város közigazgatási területén lévő játszótereken elhelyezett játékok időszakos vizsgálatát 4 évente kötelező elvégezni. Az utolsó ellenőrzés alapján az ellenőrzés 2021.05.09. napon esedékes.

Bátaszék Város Önkormányzata beszerzései lebonyolításának szabályzatáról szóló Bátaszék Város Önkormányzata Polgármesterének és a Bátaszéki Közös Önkormányzati Hivatal Jegyzőjének1/2017. (III. 01.) számú együttes intézkedés II. fejezet 1. pont b. bekezdése alapján nettó 500 000 forint beszerzési értékét meg nem haladó beszerzések esetén a beszerzés előzetes árajánlat nélkül történhet.

A tevékenység elvégzésére a korábbi felülvizsgálatot is végző AGMI Anyagvizsgáló és minőségellenőrző Zrt.-től került bekérésre árajánlat (1.sz. melléklet).

Az AGMI Anyagvizsgáló és Minőségellenőrző Zrt. (1211 Budapest, Központi út 24-26.) bruttó 237 413,-Ft összegű vállalkozási díj ellenében végzi el a felülvizsgálatot.

Javasoljuk a AGMI Anyagvizsgáló és Minőségellenőrző Zrt. ajánlattevővel összesen bruttó 237 413,- Ft összeggel történő szerződéskötést.

***H a t á r o z a t i j a v a s l a t :***

**játszótéri játékok felülvizsgálatára forrás biztosítása**

Bátaszék Város Önkormányzata Képviselő-testületének - a Kormány által a 27/2021. (I. 29.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere;

1. a játszótéri játékok felülvizsgálata feladatok elvégzésével az AGMI Anyagvizsgáló és Minőségellenőrző Zrt.-t (1211 Budapest, Központi út 24-26.) bízza meg,
2. a feladat megvalósításához szükséges bruttó 237 413,-Ft vállalkozói díj kifizetését az önkormányzat 2021. évi költségvetésében tervezett dologi kiadások keretének terhére biztosítja.

*Határidő: 2021. április 30.*

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*:

AGMI Anyagvizsgáló és Minőségellenőrző Zrt

Bátaszéki KÖH városüz. iroda

Bátaszéki KÖH pénzügyi iroda

irattár